Richard Bruns

Richard Wilhelm Hermann Bruns (født 28. juni 1900 i Hannover, død 20. september 1947 i Oslo) var en tysk SS-offiser tilknyttet Gestapo som var stasjonert i Norge under store deler av andre verdenskrig. 

Bruns ble etter krigen dømt til døden og henrettet for krigsforbrytelser.

Bruns ble ansatt i tysk politi i 1920. Til Norge kom han i oktober 1941, og fra januar 1942 arbeidet han i Gestapo i Oslo. Han hadde graden Untersturmführer i SS.

Han ble dømt til døden den 20. mars 1946 for grov tortur mot 11 nordmenn. Han ble frikjent for drap på to nordmenn fordi retten fant at de var skutt under rømningsforsøk, og at det var tillatt å skyte en fange under slike forhold. Dommen ble stadfestet i Høyesterett 3. juli 1946, og etter at en søknad om nåde ble avslått ble han henrettet på Akershus festning den 20. september 1947.

Se også 
 Det norske landssvikoppgjøret.

Personer fra Hannover
SS-offiserer
Gestapo-personell
Tyskere fra andre verdenskrig
Personer tilknyttet det tredje rike
SS-personell i det tyskokkuperte Norge
Tyskere dømt for forbrytelser begått under andre verdenskrig
Tyskere dømt for krigsforbrytelser
Henrettede tyskere
Personer henrettet ved skyting